
ŠILUTĖS RAJONO SAVIVALDYBĖS ADMINISTRACIJOS
ARCHITEKTŪROS IR URBANISTIKOS SKYRIUS


AIŠKINAMASIS RAŠTAS
DĖL TARYBOS PRITARIMO „DĖL ŠILUTĖS RAJONO SAVIVALDYBĖS SAUGŲ IR ŠVĖŠNOS SENIŪNIJŲ GYVENAMŲJŲ VIETOVIŲ TERITORIJŲ RIBŲ NUSTATYMO“ 


 2023 rugpjūčio 16 d.
                          
Šilutė

	
1. Parengto projekto tikslai ir uždaviniai.

	Pritarti Šilutės rajono savivaldybės Saugų ir Švėkšnos seniūnijų vietovių teritorijų ribų nustatymo planui (toliau – Planas).

	
2. Kaip šiuo metu yra sureguliuoti projekte aptarti klausimai.

	Šilutės rajono savivaldybės Saugų ir Švėkšnos seniūnijų gyvenamųjų vietovių teritorijų ribų nustatymo planas parengtas vadovaujantis Lietuvos Respublikos vietos savivaldos įstatymu, Lietuvos Respublikos teritorijos administracinių vienetų ir jų ribų įstatymu, Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“ patvirtintomis administracinių vienetų ir gyvenamųjų vietovių teritorijų ribų ir pavadinimų tvarkymo taisyklėmis, Lietuvos Respublikos vidaus reikalų ministro 2010 m. vasario 9 d. įsakymu Nr. 1V-80 „Dėl administracinių vienetų ir gyvenamųjų vietovių teritorijų ribų nustatymo ar keitimo planų rengimo tvarkos aprašo patvirtinimo“ patvirtintu administracinių vienetų ir gyvenamųjų vietovių teritorijų ribų nustatymo ar keitimo planų rengimo tvarkos aprašu bei kitais teisės aktais.
Planavimo pagrindas: LR Vyriausybės 1996 m. birželio 3 d. nutarimas Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“, Šilutės rajono savivaldybės tarybos 2015 m. gruodžio 23 d. sprendimas Nr. T1-172 „Dėl Šilutės rajono savivaldybės 2016-2018 metų strateginio veiklos plano patvirtinimo“.
	         Saugų ir Švėkšnos seniūnijose yra registruota 92 gyvenamoji vietovė, kurių ribos yra nepatvirtintos (sąlyginės). Gyvenamųjų vietovių ribos daugeliu atveju yra netikslios, nesutampa su žemės sklypų ribomis, keliais, gatvėmis, geležinkeliais, vandens telkiniais, stabiliais kraštovaizdžio kompleksais ir kitais objektais. Neretai žemės sklypai yra įregistruoti ne toje gyvenamojoje vietovėje, kurioje jie fiziškai yra. Taip pat gyvenamųjų vietovių ribos į keletą dalių dalina naudojamus ar nuosavybės teise, fiziniams ar juridiniams asmenis, priklausančius žemės sklypus, pastatus, todėl deklaruojant gyvenamąją vietą, pasėlius, vertinant nekilnojamąjį turtą kyla problemų ir neaiškumų. Dėl išvardintų priežasčių sąlyginės gyvenamųjų vietovių ribos neatitinka šiandien galiojančių teisės aktų, tokių kaip: Nekilnojamojo turto kadastro įstatymo, Administracinių vienetų ir jų ribų įstatymo, Teritorijų planavimo įstatymo, ir kitų poįstatyminių teisės aktų reikalavimų. Dėl ribų neatitikimo aukščiau išvardintiems teisės aktams, tampa sudėtingesni, o kartais ir apskritai neišsprendžiami nekilnojamojo turto ribų formavimo, teritorijų planavimo, infrastruktūros vystymo ir kiti uždaviniai. Dėl to daug sunkumų patiria nekilnojamojo turto savininkai, potencialūs investuotojai, projektuotojai ir šiuos darbus organizuojantys savivaldybės administracijos darbuotojai. 
         Atsižvelgus į Nekilnojamojo turto kadastro duomenis, Šilutės rajono savivaldybės administracijos, seniūnijos specialistų ir vietos gyventojų nuomonę, naikinama Švėkšnos seniūnijos gyvenamoji vietovė - Nautiltės viensėdis, o jo teritoriją - 9,18 hektaro priskirti Švėkšnos seniūnijos Žiogų kaimo teritorijai ir 0,61 hektaro priskirti Švėkšnos seniūnijos Vilkų Kampo kaimo teritorijai.
Vadovaujantis Šilutės rajono savivaldybės mero 2023 m. sausio 3 d. potvarkiu Nr. M1-2 „Dėl vietos gyventojų apklausos“ buvo organizuota gyventojų apklausa dėl Šilutės rajono savivaldybės Saugų ir Švėkšnos seniūnijų gyvenamųjų vietovių teritorijų ribų nustatymo plano. Apklausos teritorija – Šilutės rajono savivaldybės Saugų ir Švėkšnos seniūnijų teritorijos. Apklausos laikotarpis: 2023 m. sausio 6 d. – 2023 m. vasario 6 d. Apklausos būdas – tiesioginis gyventojų nuomonės įrašymas gyventojų apklausos lapuose. Informacija apie vietos gyventojų apklausos organizavimą buvo paskelbta vietinėje spaudoje, Šilutės rajono savivaldybės buveinėje, internetiniame puslapyje www.silute.lt ir Šilutės rajono savivaldybės Saugų ir Švėkšnos seniūnijų administracijų skelbimų lentose. 
Vadovaujantis Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“, atsižvelgiant į savivaldybės tarybos reglamento nustatyta tvarka išnagrinėtus pasiūlymus ir gyventojų nuomonę, gyvenamųjų vietovių teritorijų ribų planas buvo suderintas su Aplinkos ministerija, Susisiekimo ministerija, Nacionaline žemės tarnyba prie Žemės ūkio ministerijos ir valstybės įmone Registrų centru.
Įvertinusi konsultavimosi su vietos gyventojais rezultatus, bei Šilutės rajono savivaldybės administracijos parengtus dokumentus, Šilutės rajono savivaldybės taryba siūlo Lietuvos Respublikos Vyriausybei priimti sprendimą dėl Šilutės rajono savivaldybės Saugų ir Švėkšnos  seniūnijų gyvenamųjų vietovių teritorijų ribų nustatymo plano.

	
3. Kokių pozityvių rezultatų laukiama.

	Pritarus Planui ir patvirtinus aiškinamąjį raštą, taisyklių nustatyta tvarka bus galima pateikti dokumentus Vidaus reikalų ministerijai dėl Šilutės rajono savivaldybės Saugų ir Švėkšnos  seniūnijų gyvenamųjų vietovių teritorijų ribų nustatymo. 

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma. 

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Galiojantys aktai: Lietuvos Respublikos vietos savivaldos įstatymas, Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“ patvirtintomis administracinių vienetų ir gyvenamųjų vietovių teritorijų ribų ir pavadinimų tvarkymo taisyklėmis, Lietuvos Respublikos vidaus reikalų ministro 2010 m. vasario 9 d. įsakymu Nr. 1V-80 „Dėl administracinių vienetų ir gyvenamųjų vietovių teritorijų ribų nustatymo ar keitimo planų rengimo tvarkos aprašo patvirtinimo“ patvirtintu administracinių vienetų ir gyvenamųjų vietovių teritorijų ribų nustatymo ar keitimo planų rengimo tvarkos aprašu bei kitais teisės aktais.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Sprendimo projekto antikorupcinis vertinimas pridedamas.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Planas rengiamas Savivaldybės biudžeto lėšomis.

	
8. Projekto autorius ar autorių grupė.

	Ramunė Vytartienė, Architektūros ir urbanistikos skyriaus teritorijų planavimo specialistė.

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Saugų ir Švėkšnos  seniūnijų gyvenamųjų vietovių teritorijų ribų nustatymo.

	
10. Kiti, autorių nuomone, reikalingi pagrindimai ir paaiškinimai.

	Sprendiniu konkretizavimas; Ribų aprašymo katalogas; Saugu_Sveksnos_sen_M50000; Saugu_sen_1; Saugu_sen_2; Saugu_sen_3; Sveksnos_sen_1; Sveksnos_sen_2;  Sveksnos_sen_3; Sveksnos_sen_4; Sveksnos_sen_5.






Architektūros ir urbanistikos skyriaus
teritorijų planavimo specialistė           	     _______                          Ramunė Vytartienė                     
                  (autorius, pareigos)			      (parašas)		  	 (vardas, pavardė)



